ประกาศกรมการค้าต่างประเทศประกาศกรมการค้าต่างประเทศเรื่องหลักเกณฑ์ วิธีการและเงื่อนไขในการนำเข้าสินค้าเหล็กแผ่นรีดร้อน JIS G 4051 เกรด S45Cหรือมาตรฐานอื่นที่เทียบเท่าที่มีแหล่งกำเนิดจากสาธารณรัฐประชาชนจีนและประเทศมาเลเซียเพื่อนำไปใช้ในอุตสาหกรรมแม่พิมพ์พ.ศ. ๒๕๕๔[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย(ฉบับที่ ๓) พ.ศ. ๒๕๕๔ กำหนดให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนJIS G 4051 เกรด S45C หรือมาตรฐานอื่นที่เทียบเท่าที่มีแหล่งกำเนิดจากสาธารณรัฐประชาชนจีนและประเทศมาเลเซียพิกัดอัตราศุลกากรประเภทที่ ๗๒๐๘.๕๑๐๐.๐๓๓ ๗๒๐๘.๕๑๐๐.๐๕๓ ๗๒๑๑.๑๔๙๐.๐๙๐เพื่อนำไปใช้ในอุตสาหกรรมแม่พิมพ์ ในอัตราร้อยละ ๐ ของราคา ซี.ไอ.เอฟ.ในปริมาณการนำเข้าไม่เกินหนึ่งพันตันต่อปี ให้เป็นไปตามหลักเกณฑ์ วิธีการ และเงื่อนไขที่กรมการค้าต่างประเทศประกาศกำหนดนั้นเพื่อให้เป็นไปตามความในข้อ ๗ และข้อ ๘ของประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซีย(ฉบับที่ ๓) พ.ศ. ๒๕๕๔ อธิบดีกรมการค้าต่างประเทศจึงออกประกาศไว้ ดังต่อไปนี้ข้อ ๑ ปริมาณการจัดสรรและช่วงระยะเวลาในการนำเข้ามีดังนี้(๑) ปีที่ ๑ ปริมาณไม่เกิน ๑,๐๐๐ เมตริกตันสำหรับการนำเข้าระหว่างวันที่ ๑ มกราคม ๒๕๕๕ ถึง วันที่ ๑๑ สิงหาคม ๒๕๕๕(๒) ปีที่ ๒ ปริมาณไม่เกิน ๑,๐๐๐ เมตริกตันสำหรับการนำเข้าระหว่างวันที่ ๑๒ สิงหาคม ๒๕๕๕ ถึง วันที่ ๑๑ สิงหาคม ๒๕๕๖(๓) ปีที่ ๓ ปริมาณไม่เกิน ๑,๐๐๐ เมตริกตันสำหรับการนำเข้าระหว่างวันที่ ๑๒ สิงหาคม ๒๕๕๖ ถึง วันที่ ๑๑ สิงหาคม ๒๕๕๗(๔) ปีที่ ๔ ปริมาณไม่เกิน ๑,๐๐๐ เมตริกตันสำหรับการนำเข้าระหว่างวันที่ ๑๒ สิงหาคม ๒๕๕๗ ถึง วันที่ ๑๑ สิงหาคม ๒๕๕๘(๕) ปีที่ ๕ ปริมาณไม่เกิน ๑,๐๐๐ เมตริกตันสำหรับการนำเข้าระหว่างวันที่ ๑๒ สิงหาคม ๒๕๕๘ ถึง วันที่ ๑๑ สิงหาคม ๒๕๕๙ข้อ ๒ คุณสมบัติของผู้มีสิทธิขอรับจัดสรรปริมาณการนำเข้า(๑) เป็นนิติบุคคลที่จดทะเบียนต่อกรมพัฒนาธุรกิจการค้าโดยมีวัตถุประสงค์ในการนำเข้าเหล็ก หรือ(๒) เป็นผู้ประกอบกิจการโรงงานผลิตแม่พิมพ์ข้อ ๓ ให้ผู้มีคุณสมบัติตามข้อ๒ ยื่นคำขอรับปริมาณจัดสรรต่อสมาคมอุตสาหกรรมแม่พิมพ์ไทย พร้อมเอกสารหลักฐานอย่างหนึ่งอย่างใดดังต่อไปนี้(๑)หนังสือรับรองการจดทะเบียนเป็นนิติบุคคลที่ออกโดยกรมพัฒนาธุรกิจการค้าที่มีอายุไม่เกินสามเดือนนับถึงวันยื่นคำขอ หรือ(๒) สำเนาเอกสารหลักฐานการอนุญาตประกอบกิจการโรงงานข้อ ๔ ให้สมาคมอุตสาหกรรมแม่พิมพ์ไทยเป็นผู้พิจารณาจัดสรรปริมาณการนำเข้าสินค้าเหล็กแผ่นรีดร้อนให้แก่ผู้มีสิทธิขอรับจัดสรรปริมาณการนำเข้าและออกหนังสือรับรองแสดงการได้รับส่วนจัดสรรปริมาณการนำเข้าโดยวิธีการยื่นขอก่อนได้รับสิทธิก่อนตามลำดับเวลาก่อนหลัง (First come, first served) จนกว่าปริมาณการจัดสรรที่กำหนดตามข้อ ๑ จะหมดทั้งนี้ให้ยื่นคำขอได้ตั้งแต่วันที่ประกาศนี้มีผลใช้บังคับเป็นต้นไปในเวลา ๐๘.๓๐ น. ถึง ๑๖.๓๐ น.กรณีมีผู้ยื่นคำขอรับปริมาณจัดสรรก่อนหรือในเวลา ๐๘.๓๐ น.หลายรายและปริมาณที่ขอรวมกันเกินกว่าปริมาณการจัดสรรที่กำหนดตามข้อ ๑ให้ถือว่าผู้ยื่นคำขอทุกรายยื่นคำขอรับปริมาณจัดสรร ในเวลา ๐๘.๓๐ น. พร้อมกันการจัดสรรปริมาณการนำเข้าตามลำดับเวลาก่อนหลังในกรณีนี้ให้ใช้วิธีการจับฉลากกรณีผู้ได้รับปริมาณจัดสรรไม่นำเข้าสินค้าเหล็กแผ่นรีดร้อนตามปริมาณที่ได้รับจัดสรรหรือไม่ดำเนินการยื่นคำร้องขอรับใบกำกับปริมาณการนำเข้าสินค้า(แบบ ล. ๒) ภายในเวลาที่สมาคมกำหนด ให้ถือว่าผู้ได้รับปริมาณจัดสรรสละสิทธิปริมาณที่ได้รับจัดสรรทั้งหมดหรือในส่วนที่เหลือกรณีนี้ให้นำปริมาณจัดสรรที่สละสิทธิไปทำการจัดสรรให้แก่ผู้ยื่นคำขอรายใหม่ตามวิธีการที่กำหนดในวรรคแรกต่อไปไม่ว่ากรณีใด ๆห้ามมิให้ผู้ได้รับปริมาณจัดสรรโอนสิทธิส่วนจัดสรรเว้นแต่จะได้รับความเห็นชอบจากอธิบดีกรมการค้าต่างประเทศข้อ ๕ ให้ผู้นำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียเพื่อนำไปใช้ในอุตสาหกรรมแม่พิมพ์ยื่นคำร้องขอรับใบกำกับปริมาณการนำเข้าสินค้า (แบบ ล. ๒)และใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล. ๓) ตามแบบที่กำหนดท้ายประกาศนี้ ต่อสำนักบริการการค้าต่างประเทศกรมการค้าต่างประเทศ พร้อมเอกสารหลักฐาน ดังต่อไปนี้(๑)หนังสือรับรองแสดงการได้รับส่วนจัดสรรปริมาณการนำเข้าจากสมาคมอุตสาหกรรมแม่พิมพ์ไทย(๒) สำเนาใบกำกับสินค้า (Commercial Invoice)(๓) สำเนาบัญชีรายการสินค้า (Packing List)(๔) สำเนาใบตราส่งสินค้า (Bill of Lading)(๕) สำเนาหนังสือรับรองแหล่งกำเนิดสินค้า (Certificate of Origin) หรือเอกสารอื่นที่แสดงว่าสินค้ามีแหล่งกำเนิดจากสาธารณรัฐประชาชนจีนหรือประเทศมาเลเซียข้อ ๖ กรมการค้าต่างประเทศจะออกใบกำกับปริมาณการนำเข้าสินค้าเหล็กแผ่นรีดร้อนเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล. ๓)ให้แก่ผู้ขอตามปริมาณที่ได้รับจัดสรรจากสมาคมอุตสาหกรรมแม่พิมพ์ไทยหรือตามที่พิจารณาเห็นสมควรข้อ ๗ ให้ผู้นำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐประชาชนจีนและประเทศมาเลเซียเพื่อนำไปใช้ในอุตสาหกรรมแม่พิมพ์แสดงใบกำกับปริมาณการนำเข้าสินค้าเหล็กแผ่นรีดร้อนเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล. ๓) ต่อศุลกากรข้อ ๘ ใบกำกับปริมาณการนำเข้าสินค้าเหล็กแผ่นรีดร้อนเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล. ๓) ให้มีอายุหนึ่งเดือนนับแต่วันที่ออกเว้นแต่ใบกำกับปริมาณการนำเข้าสินค้าเหล็กแผ่นรีดร้อนที่ออกให้ในเดือนสุดท้ายของแต่ละรอบปีให้หมดอายุในวันสุดท้ายของรอบปีนั้นๆใบกำกับปริมาณการนำเข้าสินค้าเหล็กแผ่นรีดร้อนให้ใช้สำหรับการนำเข้าได้เพียงครั้งเดียวและให้ใช้ได้เฉพาะท่าหรือที่นำเข้าที่ระบุในใบกำกับปริมาณการนำเข้าเท่านั้นข้อ ๙ ให้ผู้นำเข้ารายงานการนำเข้าสินค้าเหล็กแผ่นรีดร้อนเพื่อนำไปใช้ในอุตสาหกรรมแม่พิมพ์ตามแบบที่กำหนดท้ายประกาศนี้ต่อสำนักปกป้องและตอบโต้ทางการค้า กรมการค้าต่างประเทศ ภายในสามสิบวันทำการนับแต่วันนำเข้าหากไม่รายงานภายในกำหนดเวลาหรือรายงานแต่เอกสารไม่ครบถ้วนถูกต้องหรือลงรายละเอียดในสาระสำคัญไม่ครบถ้วนถูกต้องกรมการค้าต่างประเทศจะระงับการออกใบกำกับปริมาณการนำเข้าสินค้าเหล็กแผ่นรีดร้อนในครั้งต่อไปจนกว่าจะนำรายงานการนำเข้าดังกล่าวมาแสดงหรือจนกว่าจะได้ดำเนินการแก้ไขรายละเอียดให้ครบถ้วนถูกต้องข้อ ๑๐ ให้สมาคมอุตสาหกรรมแม่พิมพ์ไทยแจ้งผลการจัดสรรปริมาณนำเข้าสินค้าเหล็กแผ่นรีดร้อนเพื่อให้เรียกเก็บอากรตอบโต้การทุ่มตลาดในอัตราร้อยละ๐ และการออกหนังสือรับรองแสดงการได้รับส่วนจัดสรรปริมาณการนำเข้าเป็นหนังสือพร้อมสำเนาหนังสือรับรองแสดงการได้รับส่วนจัดสรรปริมาณการนำเข้าต่อสำนักปกป้องและตอบโต้ทางการค้ากรมการค้าต่างประเทศ ภายในสามวันทำการนับแต่วันจัดสรรปริมาณการนำเข้าทั้งนี้ ตั้งแต่บัดนี้เป็นต้นไปประกาศณ วันที่ ๑๔ ธันวาคม พ.ศ. ๒๕๕๔มนัส สร้อยพลอยอธิบดีกรมการค้าต่างประเทศ[เอกสารแนบท้าย]๑. คำร้องขอรับใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล. ๒)๒. ใบกำกับปริมาณการนำเข้าสินค้าเพื่อให้เรียกเก็บอากรตอบโต้การทุ่มตลาดในอัตราร้อยละ๐ (แบบ ล. ๓)๓. แบบรายงานการนำเข้าสินค้าเหล็กแผ่นรีดร้อนเพื่อนำไปใช้ในอุตสาหกรรมแม่พิมพ์(ดูข้อมูลจากภาพกฎหมาย)ปริยานุช/ผู้จัดทำ๒๗ ธันวาคม๒๕๕๔ปณตภร/ผู้ตรวจ๒๘ ธันวาคม๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๕๖ ง/หน้า ๑๒/๒๓ ธันวาคม ๒๕๕๔